Фернанд Ишкиу
От вас, сеньора, съм отдалечен…

Превод от португалски: Симеон Хаджикосев, 1984

chitanka.info

От вас, сеньора, съм отдалечен

и вечна скръб е моят земен дял,

ала дори сега не бих твърдял,

че има право старият рефрен:

                „Далече от очите — далече от сърцето!“

Скръбта ме мъчи като зъл кошмар

и с нея съм навеки съюзен,

но даже и от смърт да съм сразен,

не ще повярвам на рефрена стар:

                „Далече от очите — далече от сърцето!“

Скръбта любовна да умра ме кара,

не е видял бог друга като нея.

Макар от вас далече да живея,

не вярвам аз на песничката стара:

                „Далече от очите — далече от сърцето!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.